༄༅༅།།ཟབ་ལམ་ན་རོ་ཆོས་དྲུག་གི་བླ་མ་བརྒྱུད་པའི་གསོལ་འདེབས་ཀྱི་ཁ་སྐོང་།།རྗེ་བཙུན་བཟང་པོ་རྡོ་རྗེའི་གསོལ་འདེབས་ཤོ་ལོ་ཀའི་མཇུག་ཏུ།།
འཇམ་དབྱངས་བླ་མའི་བཤད་སྒྲུབ་བསྟན་པའི་རྒྱུན།།བློ་གྲོས་བུམ་པར་བསྐྱིལ་ནས་སྲིད་མཐའི་བར།།འཕེལ་མཛད་རྗེ་བཙུན་དམ་པ་ཆོས་ཀྱི
རྗེ།།འཁོར་ལོའི་དབྱང་ཕྱུག་ཞབས་ལ་གསོལ་བ་འདྲེབས།།འཇིགས་ཚོགས་ལྟ་བའི་མུན་པ་ཀུན་འཇོམས་ཞིང་།།རིས་མེད་རྒྱལ་བའི་ཕྲིན་ལྷས
སྣང་མཛད་པའི།།འདྲེན་མཆོག་བརྩེ་ཆེན་ཐུགས་རྗེའི་འོད་ཟེར་ཅན།།ཀུན་གཟིགས་ཆོས་ཀྱི་ཉི་མར་གསོལ་བ་འདེབས།།དམ་པའི་ལེགས་བཤད
ཆུ་ཀླུང་ཀུན་འཛིན་ཞིང་།།མཁྱེན་རབ་ནོར་བུའི་ཚོགས་ཀྱིས་དཀྲིགས་གྱུར་པས།།ཆོས་དོན་གཉེར་ལ་ཀུན་དགྲའི་དཔལ་སྦྱིན་པ།།ཟབ་ལ་མ་སྙིང

པོའི་རྒྱ་མཚོར་གསོལ་བ་འདེབས།།རྒྱལ་སྲས་ཀུན་གྱི་བསྐྱོད་པ་གཅིག་པའི་ལམ།།གཞན་ཕྲན་བྱང་ཆུབ་སེམས་སུ་ངེས་པའི་ཚུལ།།ཇི་བཞིན་རྟོགས་ནས་མཐའ་ཡས་འགྲོ་བ་ལ།།
སྟོན་མཛད་དྲིན་ཆེན་བླ་མར་གསོལ་བ་འདེབས།ཞེས་པའམ།ཡང་ན་ཚིག་སྔ་མ་རྣམས་དང་མཐུན་པར།།གྲུབ་པ་མཆོག་བརྙེས་རཏྣ་བཛྲ་རྗེ།།རྒྱལ་བསྟན་གསལ་མཛད་བཟང་པོ་རྡོ
རྗེའི་ཞབས།།བཤད་སྒྲུབ་ཁུར་འཛིན་དམཆོས་དབང་ཕྱུག་སྟེ།།ཟབ་ལམ་སྤེལ་མཛད་རྣམས་ལ་གསོལ་བ་འདེབས།།འཁོར་ལོའི་མགོན་པོ་བྱང་ཆུབ་རྡོ་རྗེའི་ཞབས།།སྒྲུབ་བརྒྱུད་བསྟན
འཛིན་བྱང་སེམས་ཀུན་དགའི་མཚན།།རྒྱལ་བའི་སྲས་པོ་གཞན་ཕན་མཐའ་ཡས་སོགས།།རྩ་བརྒྱུད་བླ་མ་རྣམས་ལ་གསོལ་བ་འདེབས།ཞེས་པ་གང་རུང་སྦྱར་བར་བྱའོ།།ཅེས
པའང་ཆོས་དྲུག་བླ་བ་རྒྱུད་གསོལ་འདེབས་ཀྱི་ཁ་སྐོང་དུ་འདི་འདྲ་ཞིག་དགོས་ཞེས་སྐམ་པོའི་ཁྲིད་གཉེར་པ།སྒྲུབ་སྡེའི་སྒྲོལ་དངོས་བླ་མ་ལགས་ནས་ཇི་ལྟར་བསྐུལ་བཞིན་མདོ
ཁམས་ཀྱི་བཙུན་པ་གཞན་ཕན་པས་སྨྲས་པའོ།།།